Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 10/1998. (III. 25.) MKM rendelethez
Paragraph Index: 346

5. A képzés főbb tanulmányi területei és arányai 5.1. A foglalkoztató terápia elméletének megalapozása Humánbiológiai, élettani, egészségügyi, pszichológiai, jogi, rehabilitációs alapismeretek. E terület a képzési idő legalább 20%-át alkotja. 5.2. A rehabilitációs foglalkoztató terápia elmélete és gyakorlata Terápiás eljárások, tréningek elméleti, módszertani és gyakorlati ismeretei, a speciális fejlesztő munkához szükséges jártasságok, készségek, képességek kialakítása, anyag- és műszaki ismeretek. E terület a képzési idő legalább 50%-át alkotja. 5.3. Sérülésspecifikus fejlesztő eljárások elmélete és gyakorlata Sérülésspecifikus tevékenységformák, a sérültek, fogyatékosok, akadályozottak önállóságának kialakítása, a mindennapos tevékenységek feltételei, a személyi függetlenség fejlesztéséhez kapcsolódó sérülésspecifikus alapelvek, az egyéb rehabilitációs szakterületek művelőivel való együttműködés, a rehabilitációs foglalkoztatás szemléletének kialakítása. E terület a képzési idő legalább 20%-át alkotja.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes